Yangi yilga bezatilgan Moskva shahri — suratlarda

Moskva shahri 2020-yilda o‘tgan yilgi dekorativ elementlar bilan bezatilmoqda. Bu haqda Moskva shahri merining uy-joy kommunal xizmat ko‘rsatish va obodonlashtirish masalalari bo‘yicha o‘rinbosari Pyotr Biryukov “Komsomolskaya pravda” radiosida aytgan. “Shahar chiroyli bo‘ladi, ammo qo‘shimcha bezaklar ishlatilmaydi”, — degan u. 2019-yilda foydalanilgan bezaklar tiklanib, ta’mirlangani qo‘shimcha qilindi.
Shahardagi savdo markazlari, mamlakatning asosiy universal do‘koni (GUM) allaqachon bayramona kayfiyat og‘ushida. Mehmonxonalarning egalari esa bezash ishlarini 15-dekabrdan boshlashi aytilgan. “Komsomolskaya pravda” nashri shaharning bezatilgan qismlaridan suratlarni namoyish etdi.